เปิดชื่อ 22 หุ้นสุดช้ำ! ทำผลงานย่ำแย่ขาดทุนยาว 5 ไตรมาส
เปิดชื่อ 22 หุ้นสุดช้ำ! ทำผลงานย่ำแย่ขาดทุนยาว 5 ไตรมาส
1 มิ.ย. 2561

“ข่าวหุ้นธุรกิจออนไลน์” ได้ทำการสำรวจข้อมูล และทำการคัดเลือกบริษัทจดทะเบียนในตลาดหลักทรัพย์แห่งประเทศไทย (บจ.) จากข้อมูลของบริษัทหลักทรัพย์ไทยพาณิชย์ โดยนายสุเชษฐ์ สุขแท้ ผู้ช่วยกรรมการผู้จัดการสายงานค้าบริษัทหลักทรัพย์ไทยพาณิชย์ หรือ บล.ไทยพาณิชย์ ซึ่งได้ทำการสำรวจ “กลุ่มบริษัทจดทะเบียนผลการดำเนินงานในช่วงไตรมาส 1/61 ติดลบ”
โดยครั้งนี้ “ผู้สื่อข่าว” ได้คัดเลือกบริษัทจดทะเบียนจากข้อมูลดังกล่าวจากบริษัทฯที่มีสภาพคล่อง แต่ผลการดำเนินงานประจำไตรมาส 1/61 ยังคงมีผลขาดทุนต่อเนื่องนับตั้งแต่ไตรมาส 1/60 ส่งผลให้กำไรสุทธิต่อหุ้น (E.P.S.) ยังคงเป็นลบเช่นเดียวกัน
ทั้งนี้จากผลการดำเนินงานที่มีผลขาดทุนอย่างต่อเนื่อง จึงถือว่าเป็นกลุ่มหุ้นที่ควรหลีกเลี่ยงในการเข้าลงทุน เนื่องจากสภาวะตลาดหุ้นยังคงผันผวนจึงมีความเสี่ยงในการเข้าลงทุนสูงกว่าหุ้นที่มีผลการดำเนินงานเติบโตต่อเนื่อง
กลุ่มบริษัทจดทะเบียนผลการดำเนินงานในช่วงไตรมาส 1/61 ติดลบต่อเนื่องตั้งแต่ไตรมาส 1/60

ทั้งนี้ จากตารางดังกล่าวจะเห็นได้ว่า ผลการดำเนินงานในไตรมาส 2/60 ส่วนใหญ่จะมีผลขาดทุนมากกว่าในไตรมาส 1/60 ดังนั้น ผู้สื่อข่าวจึงได้ตั้งข้อสังเกตว่า ในไตรมาส 2/61 มีแนวโน้มว่าผลการดำเนินงานน่าจะยังมีผลขาดทุนต่อเนื่องจากไตรมาส 1/61
อย่างไรก็ตาม ตารางดังกล่าว เป็นเพียงตัวช่วยในการตัดสินใจลงทุนเท่านั้น นักลงทุนควรศึกษาข้อมูลเพิ่มเติมก่อนการตัดสินใจเข้าลงทุน